CELEX: 52009XG0130(01)
Language: fi
Date: 2009-01-30 00:00:00
Title: Neuvoston päätelmät eurooppalaisen tutkimuksen yhteisestä ohjelmasuunnittelusta vastauksena suuriin yhteiskunnallisiin haasteisiin

30.1.2009   
            
            
               FI
            
            
               Euroopan unionin virallinen lehti
            
            
               C 24/3
            
         Neuvoston päätelmät eurooppalaisen tutkimuksen yhteisestä ohjelmasuunnittelusta vastauksena suuriin yhteiskunnallisiin haasteisiin
   (2009/C 24/04)
   EUROOPAN UNIONIN NEUVOSTO, joka
   PALAUTTAA MIELEEN
   
               —
            
            
               CRESTistä antamansa päätöslauselman (28. syyskuuta 1995) (1), jossa tälle komitealle annetaan erityisesti tehtäväksi ”edistää yhteisön ja jäsenvaltioiden t&k-toiminnan yhteensovittamista näiden molempien toimesta, jotta kansallisten politiikkojen ja yhteisön politiikan keskinäinen yhtenäisyys voidaan varmistaa”,
            
         
               —
            
            
               päätöslauselmansa Euroopan tutkimus- ja innovaatioalueen perustamisesta (15. kesäkuuta 2000) ja päätöslauselmansa eurooppalaisen tutkimus- ja innovaatioalueen toteuttamisesta: Euroopan unionin tutkimustoimien suuntaviivat (2002–2006) (16. marraskuuta 2000),
            
         
               —
            
            
               päätelmänsä edistymisestä eurooppalaisen tutkimusalueen kehittämisessä ja uuden voiman antamisesta eurooppalaiselle tutkimusalueelle (26. marraskuuta 2002),
            
         
               —
            
            
               komission vihreän kirjan ”Eurooppalainen tutkimusalue: uudet näköalat”,
            
         
               —
            
            
               päätelmänsä tieteen ja teknologian tulevaisuudesta Euroopassa (23. marraskuuta 2007),
            
         
               —
            
            
               päätelmänsä komission tiedonannosta: ”Euroopan strateginen energiateknologiasuunnitelma (SET-suunnitelma) — kohti vähähiilistä tulevaisuutta” (28. helmikuuta 2008),
            
         
               —
            
            
               päätelmänsä ”Ljubljanan prosessin käynnistäminen — kohti eurooppalaisen tutkimusalueen toteuttamista” (30. toukokuuta 2008),
            
         
               —
            
            
               päätelmänsä jäsenvaltioiden yhteisestä sitoutumisesta hermoston rappeutumissairauksien ja erityisesti Alzheimerin taudin torjumiseen (26. syyskuuta 2008),
            
         
               —
            
            
               vuoden 2008 avainasiakirjansa: kilpailukykyneuvoston selvitys kevään Eurooppa-neuvostolle (25. helmikuuta 2008), jossa neuvosto kannustaa jäsenvaltioita ja komissiota kehittämään edelleen tutkimusalan yhteistä ohjelmasuunnittelua koskevia aloitteita aloilla, joille yhteinen ohjelmasuunnittelu soveltuu, mikä mahdollistaa järjestäytyneemmän lähestymistavan uusien yhteisten ohjelmien ja yhteisten hankepyyntöjen käynnistämiseksi,
            
         
               —
            
            
               13. ja 14. maaliskuuta 2008 kokoontuneen Eurooppa-neuvoston päätelmät, joissa käynnistettiin Lissabonin uudistetun kasvu- ja työllisyysstrategian uusi jakso (2008–2010) ja vahvistettiin, että Euroopan kansalaisten innovointi- ja luovuuspotentiaalin täysipainoinen kehittäminen edellyttää erityisen huomion kiinnittämistä uusiin tutkimusalan yhteistä ohjelmasuunnittelua koskeviin aloitteisiin;
            
         
               1.
            
            
               TOTEAA, että globalisaation edetessä ja maailmanlaajuisen kilpailun voimistuessa eurooppalaiset ovat tulleet tietoisiksi yhteisistä suurista yhteiskunnallisista haasteista, joita ainoakaan jäsenvaltio ei pysty yksin ratkaisemaan. Esimerkiksi tietyt ilmastonmuutokseen, väestön ikääntymiseen ja energia-, vesi- ja elintarvikehuoltoon sekä pankkien raha-asioihin ja turvallisuuteen (2) liittyvät kysymykset ovat nykyisin niin laaja-alaisia, että Euroopan täytyy vastata näihin haasteisiin tehokkaammin, koordinoidummin, johdonmukaisemmin ja kokonaisvaltaisemmin.
            
         
               2.
            
            
               MUISTUTTAA, että jäsenvaltiot osoittavat merkittäviä määriä julkisia varoja tutkimukseen ja innovointiin, myös alueellisesti, ja KOROSTAA tarvetta ja mahdollisuuksia lisätä jäsenvaltioiden välistä tieteellistä tai rahoitukseen taikka inhimillisiin voimavaroihin liittyvää yhteistyötä toteuttamalla yhteisiä, suuriin yhteiskunnallisiin haasteisiin vastaamiseen tarkoitettuja aloitteita, jotta vahvistettaisiin Euroopan kykyä saada tutkimustuloksistaan konkreettista hyötyä yhteiskunnalle ja koko taloudelliselle kilpailukyvylleen.
            
         
               3.
            
            
               PITÄÄ tutkimuksen ja teknologisen kehittämisen puiteohjelmaan (TTK-puiteohjelma) kuuluvia yhteisön välineitä, kuten ERA-Net- ja ERA-Net plus -järjestelmiä sekä perustamissopimuksen 169 artiklaan perustuvia aloitteita erityisen merkittävinä jäsenvaltioiden tieteellisten resurssien ja rahoituksen mobilisoinnissa yhteistä etua koskevien t&k-aloitteiden täytäntöönpanoa varten, ja KANNUSTAA jatkamaan näiden välineiden käyttöä toteutettaessa yhteisiä toimia vastauksena suuriin yhteiskunnallisiin haasteisiin.
            
         
               4.
            
            
               TUNNUSTAA tärkeiksi myös kansallisten virastojen ja tutkimusjärjestöjen useissa jäsenvaltioissa, myös alueellisesti, kansainvälisissä järjestöissä sekä alan rajatylittävien ja hallitustenvälisten aloitteiden (EUREKA, COST) puitteissa nykyisin toteutettavat ohjelmien koordinoimiseen tähtäävät toimet, ja KANNUSTAA jatkamaan niiden käyttöä.
            
         
               5.
            
            
               TOTEAA, että jo olemassa olevia, kansallisten t&k-toimien kokoamisessa tai koordinoinnissa käytettyjä alueellisia, kansallisia, hallitustenvälisiä ja yhteisön välineitä täydentämään tarvitaan yhä voimakkaammin uutta strategisempaa lähestymistapaa; tämän lähestymistavan tulisi perustua yhteistä etua koskevien yhteiskunnallisten haasteiden yhteiseen määrittämiseen ja siihen, että jäsenvaltiot sitoutuvat poliittisesti voimakkaammin reagoimaan niihin yhteisesti tai yhtenäisesti, jotta lisättäisiin Euroopan julkisen t&k-rahoituksen tehokkuutta ja vaikuttavuutta.
            
         
               6.
            
            
               PITÄÄ tässä yhteydessä MYÖNTEISINÄ yhteisen ohjelmasuunnittelun käsitettä ja tavoitteita, jotka esitetään komission tiedonannossa ”Kohti tutkimuksen yhteistä ohjelmasuunnittelua — yhteisiä ratkaisuja yhteisiin haasteisiin”; tiedonannossa kannustetaan toteuttamaan jäsenvaltioiden keskinäinen prosessi niiden yhteistyön tiivistämiseksi t&k-alalla, jotta voitaisiin vastata paremmin yleiseurooppalaisen tai maailmanlaajuisen tason suuriin yhteiskunnallisiin haasteisiin, joiden käsittelemisessä julkisella tutkimuksella on olennainen merkitys.
            
         
               7.
            
            
               KOROSTAA, että vaikka tunnustetaan täysimääräisesti jäsenvaltioiden ja alueiden toimivalta tutkimus- ja innovointipolitiikkojen ja rahoituksen suuntaamiseen liittyvissä valinnoissa, jäsenvaltioiden ja TTK-puiteohjelmaan assosioituneiden maiden tulisi osallistua yhteiseen ohjelmasuunnitteluun vapaaehtoisuuden pohjalta sekä vaihtuvan kokoonpanon ja avoimen pääsyn periaatteiden mukaisesti. Yhteiseen ohjelmasuunnitteluun osallistumisen tulisi perustua tieteelliseen huippuosaamiseen ja sen jäsenten tutkimuspotentiaalin täyteen hyödyntämiseen.
            
         
               8.
            
            
               KANNUSTAA jäsenvaltioita harkitsemaan komission avustamana, miten parhaiten voidaan käsitellä seuraavia kysymyksiä yhteistä ohjelmasuunnittelua kehitettäessä ja toteutettaessa:
               
                           —
                        
                        
                           vertaisarvioinnin menettelyihin sovellettava johdonmukainen lähestymistapa,
                        
                     
                           —
                        
                        
                           johdonmukainen lähestymistapa ennakointitoimia sekä yhteisten ohjelmien arviointia varten,
                        
                     
                           —
                        
                        
                           johdonmukainen lähestymistapa kansallisten tai alueellisten viranomaisten myöntämää rajatylittävän tutkimuksen rahoitusta varten,
                        
                     
                           —
                        
                        
                           tehokkaat toimenpiteet, joiden avulla varmistetaan tutkimustulosten levittäminen ja optimaalinen hyödyntäminen erityisesti omaksumalla yhteiset käytännöt teollis- ja tekijänoikeuksien suojelua, hallinnointia ja käyttöä varten,
                        
                     
                           —
                        
                        
                           eri tiedeyhteisöjen sekä tapauksen mukaan teollisuusyhteisöjen osallistuminen.
                        
                     
         
               9.
            
            
               KATSOO, että seuraavat kriteerit voivat edistää yhteistä ohjelmasuunnittelua koskevien teemojen määritystä:
               
                           —
                        
                        
                           jäsenvaltiot sitoutuvat määritykseen riittävästi ja tehokkaasti,
                        
                     
                           —
                        
                        
                           teema käsittelee eurooppalaista tai maailmanlaajuista haastetta ja sillä on selvät ja realistiset tavoitteet, jotka voidaan vahvistaa ja joiden toteutumista voidaan seurata,
                        
                     
                           —
                        
                        
                           teema tuo selvää lisäarvoa kansallisista ja yhteisön julkisista varoista nykyisin rahoitetun tutkimuksen kokonaismerkitykseen sekä mittakaavaetuina että temaattisen kattavuuden paranemisena,
                        
                     
                           —
                        
                        
                           teeman määrittelyyn ovat osallistuneet asianmukaiset alueelliset, kansalliset ja eurooppalaiset osapuolet, mukaan lukien tapauksen mukaan yksityissektori tiedeyhteisöjen ja tutkimusrahoittajien rinnalla,
                        
                     
                           —
                        
                        
                           yhteiseen ohjelmasuunnitteluun perustuva lähestymistapa tarjoaa mahdollisuuden muuntaa laadukkaan julkisen tutkimuksen tulokset eduiksi Euroopan kansalaisille ja Euroopan kilpailukyvylle sekä lisätä julkisen t&k-rahoituksen tehokkuutta ja vaikuttavuutta ottamalla mukaan alan keskeiset julkiset aloitteet.
                        
                     
         
               10.
            
            
               PYYTÄÄ jäsenvaltioita osallistumaan CRESTin erityiselimen, jäljempänä ’yhteistä ohjelmasuunnittelua käsittelevä korkean tason työryhmä’ tai ’korkean tason työryhmä’, työskentelyyn sen määrittäessä liitteessä olevan toimeksiannon mukaisesti yhteistä ohjelmasuunnittelua koskevat teemat, jotka on valittu erilaisten alueellisten, kansallisten ja eurooppalaisten tiedeyhteisöjen ja tapauksen mukaan yksityissektorin laajan julkisen kuulemisen jälkeen.
               Kuhunkin yhden tai useamman ohjelmasuunnittelua käsittelevän korkean tason työryhmän jäsenen työryhmälle ehdottamaan teemaan tulisi sisältyä — 8 kohdassa määritellyt puite-edellytykset huomioon ottaen — alustavia ehdotuksia yhteistä ohjelmasuunnittelua koskevien aloitteiden yhteisen näkemyksen, hallinnon ja toteutuksen osalta. Korkean tason työryhmän olisi arvioitava kukin ehdotus yhteistä ohjelmasuunnittelua koskevaksi teemaksi 9 kohdassa määriteltyjen kriteerien perusteella.
            
         
               11.
            
            
               PYYTÄÄ korkean tason työryhmää laatimaan ja vahvistamaan määrältään rajattujen yhteistä ohjelmasuunnittelua koskevien teemojen ensimmäisen luettelon ajallaan; ja KEHOTTAA komissiota esittämään toimivaltansa puitteissa ehdotuksen neuvoston suositukseksi, jonka tarkoituksena on valmistella yhteistä ohjelmasuunnittelua koskevia aloitteita korkean tason työryhmän määrittämien teemojen pohjalta, sekä tilanneselvityksen kunkin teeman alan tutkimuksesta, jotta neuvosto voisi hyväksyä yhteistä ohjelmasuunnittelua koskevat aloitteet viimeistään vuonna 2010.
            
         
               12.
            
            
               KOROSTAA, että yhteinen ohjelmasuunnittelu on jäsenvaltioiden harjoittama prosessi ja että komission tehtävänä on helpottaa valintaprosessia ja antaa tukea tarvittaessa.
            
         
               13.
            
            
               KOROSTAA tässä yhteydessä tarvetta analysoida nykyisten alueellisten, kansallisten, yhteisön ja hallitustenvälisten välineiden soveltuvuutta ja riittävyyttä määritettyihin yhteiskunnallisiin haasteisiin vastaamisessa, ja KEHOTTAA komissiota suorittamaan tällaisen tutkimuksen läheisessä yhteistyössä muiden asiaan liittyvien osapuolten kanssa ja antamaan tietoa asianmukaisimmista välineistä näihin haasteisiin vastaamiseksi.
            
         
               14.
            
            
               PITÄÄ tarpeellisena käynnistää yhteisen ohjelmasuunnittelun puitteissa pilottialoite, jossa käsitellään hermoston rappeutumissairauksien ja erityisesti Alzheimerin taudin torjuntaa, ja KEHOTTAA komissiota esittämään mahdollisimman pian vuonna 2009 ehdotuksen neuvoston suositukseksi, joka koskee tämän pilottialoitteen täytäntöönpanon valmistelua.
            
         
               15.
            
            
               KATSOO, että kaikkia Euroopan tason tutkimusalan yhteiseen ohjelmasuunnitteluun sovellettavia menettelyjä tulee tarkastella osana yleistä menettelytapaa, jolla optimoidaan hallintoa eurooppalaisella tutkimusalueella Ljubljanan prosessin mukaisesti.
            
         
               16.
            
            
               KEHOTTAA CRESTiä raportoimaan näihin päätelmiin liittyen neuvostolle yhteisestä ohjelmasuunnittelusta kahden vuoden välein; ensimmäistä raporttia odotetaan vuonna 2010.
            
         
      (1)  EYVL C 264, 11.10.1995, s. 4.
   
      (2)  Tämä luettelo ei sulje pois yhteiseen ohjelmasuunnitteluun myöhemmässä vaiheessa valittavia muita aihealueita.
   
      LIITE
      Yhteistä ohjelmasuunnittelua käsittelevän korkean tason työryhmän toimeksianto
      
                  1.
               
               
                  Yhteistä ohjelmasuunnittelua käsittelevä korkean tason työryhmä toimii seuraavasti:
                  
                              a)
                           
                           
                              se on CRESTin erityiselin, joka koostuu jäsenvaltioiden ja komission ja tarvittaessa assosioituneiden maiden korkean tason edustajista;
                           
                        
                              b)
                           
                           
                              sen puheenjohtajana toimii neuvoston kulloisenkin puheenjohtajavaltion edustaja;
                           
                        
                              c)
                           
                           
                              sen tehtävänä on määrittää jatkuvan prosessin mukaisesti mahdolliset yhteistä ohjelmasuunnittelua koskevat teemat, jotka on valittu erilaisten alueellisten, kansallisten ja eurooppalaisten tiedeyhteisöjen sekä tarvittaessa 10 kohdassa mainittujen julkisten ja yksityisten sidosryhmien laajan kuulemisen jälkeen;
                           
                        
                              d)
                           
                           
                              sen tehtävänä on tässä yhteydessä arvioida jokainen ehdotus, joka sille toimitetaan 9 kohdassa mainittujen kriteerien perusteella;
                           
                        
                              e)
                           
                           
                              se osallistuu yhteistä ohjelmasuunnittelua koskevien kilpailukykyneuvoston keskustelujen ja päätösten valmisteluun CRESTin toimeksiannon puitteissa ja tämän kuitenkaan vaikuttamatta pysyvien edustajien komitean tehtäviin;
                           
                        
                              f)
                           
                           
                              se käynnistää 8 kohdassa mainittujen kysymysten käsittelyn.
                           
                        
            
                  2.
               
               
                  Komissio tukee korkean tason työryhmän työskentelyä toimivaltansa puitteissa.
               
            
                  3.
               
               
                  Jäsenvaltiot nimeävät vuoden 2009 tammikuun loppuun mennessä edustajansa korkean tason työryhmän kokouksiin.